રિંગમાં રમાતી આ કુસ્તીના પહેલા રાઉન્ડમાં રેડફોર્ડે સંગ્રામને બેકફૂટ પર ધકેલી દીધો હતો. જોકે સંગ્રામે બીજા રાઉન્ડમાં શાનદાર વાપસી કરી અને તેણે ત્રણ પોઇન્ટ (૧૨-૯)ની સરસાઈ હાંસલ કરી લીધી. ત્રીજા રાઉન્ડમાં સંગ્રામે કેવિન પર દબાણ બનાવી રાખ્યું અને ૧૬-૧૧ની સરસાઈ મેળવી. આ દરમિયાન કેવિને વાપસી કરી અને પછીના રાઉન્ડમાં પોઇન્ટના અંતરને ઓછું કરી નાખ્યું, પરંતુ ભારતીય પહેલવાને અંતિમ રાઉન્ડમાં ૨૪-૨૦ની સરસાઈ મેળવી. અંતિમ રાઉન્ડમાં સંગ્રામે પોતાના હરીફને કોઈ પણ તક આપી નહીં અને અંતે ૨૭-૨૩થી જીત હાંસલ કરી લીધી.